 Mashaariicda horumarinta ee CISP waxaa uu hadafkoodu yahay la-dagaallanka saboolnimada waxaana mashaariicdaa ka mid ah waxqabadyo: kor loogu qaadayo horumarinta miyiga iyo haqab-beelka cuntada; bixinta adeegyo daryeel caafimaad, waxbarasho iyo tababar ee miyi iyo magaalaba laga hirgeliyo; taageeridda dadaallada nabadda, maareynta kheyraadka dabiiciga ah iyo ilaalinta deegaanka; gacan-qabashada sharikadaha ganacsiga iyo deymaha fudud. 